బ్లూంబర్గ్ : ఆన్లైన్ ట్రాన్స్పోర్టేషన్ నెట్వర్క్ కంపెనీ ఉబెర్ టెక్నాలజీస్ సీఈవో ట్రావిస్ కాలనిక్... తన కంపెనీ ఉద్యోగులతో నిర్వహించిన అంతర్గత సమావేశంలో కన్నీటి పర్యంతమయ్యారు. కంపెనీలో మహిళా సిబ్బందికి ఎదురవుతున్న లైంగిక వేధింపులపై ఓ మాజీ మహిళా ఉద్యోగి చేసిన తీవ్ర ఆరోపణలతో అప్రమత్తమైన ఆయన రెండు రోజుల్లోగానే కంపెనీ వ్యాప్తంగా ఉన్న ఉద్యోగులతో సమావేశమయ్యారు. ఇప్పటి వరకు తాను నిర్లక్ష్యంగా వ్యవహరించిన అన్ని విషయాలపై నిజాయితీ ఒప్పుకున్నారనీ.. ఇకపై ఎలాంటి పొరపాట్లు జరక్కుండా చర్యలు తీసుకుంటున్నట్టు వెల్లడించారని సమాచారం. ఏరియానా హాఫింగ్టన్ కథనం ప్రకారం.... ఉబెర్ను మరింత ఉన్నతంగా తీర్చిదిద్దేందుకు గత 48 గంటలుగా తాను తీసుకుంటున్న చర్యలను స్పష్టంగా వివరించారు. ఈ సందర్భంగా పలువురు మహిళా సిబ్బంది ప్రస్తావించిన సమస్యలు విని ఆయన కన్నీళ్లు ఆపుకోలేకపోయారని ఓ మహిళా ఉద్యోగి వెల్లడించారు. దాదాపు గంటన్నరపాటు మహిళా సమస్యలపై ఆయన చర్చించినట్టు వెల్లడించారు. గత ఎనిమిదేళ్లుగా శరవేగంగా ప్రపంచస్థాయి కంపెనీగా ఎదిగిన ఉబెర్... మానవ వనరుల విభాగంపై ఏమాత్రం దృష్టిపెట్టని కారణంగానే ఈ పరిస్థితి తలెత్తినట్టు చెబుతున్నారు. ఉద్యోగ నియామకాల్లో సమతుల్యత పాటించపోవడంపైనా కాలనిక్ సుదీర్ఘంగా చర్చించినట్టు చెబుతున్నారు. దీంతో పాటు మాజీ మహిళా ఉద్యోగి చేసిన ఆరోపణలపై అంతర్గత విచారణ పూర్తయిన తర్వాత మిగతా విషయాలపైనా దృష్టి పెడతానని చెప్పినట్టు సమాచారం.
bluemberg : anline transportation netwark company uber technologys seeeevo travis kalanik... tana company udyogulato nirvahinchina antargata samavesamlo kanneeti paryantamayyaaru. companylo mahila sibbandiki eduravutunna laingika vedhimpulapai oo maji mahila udyogi chesina teevra aaropanalato apramattamaina aayana rendu rojullogane company vyaaptamgaa unna udyogulato samavesamayyaru. ippati varaku taanu nirlakshyamgaa vyavaharinchina anni vishayaalapai nijaayitii oppukunnarani.. ikapai elanti porapaatlu jarakkunda charyalu teesukuntunnattu velladinchaarani samacharam. ariana haffington kathanam prakaaram.... ubernu marinta unnatamgaa teerchididdenduku gatha 48 gantalugaa taanu teesukuntunna charyalanu spashtamgaa vivarinchaaru. ee sandarbhamgaa paluvuru mahila sibbandi prastaavinchina samasyalu vini aayana kanneellu aapukolekapoyarani oo mahila udyogi velladinchaaru. daadaapu gantannarapatu mahila samasyalapai aayana charchinchinattu velladinchaaru. gatha enimidellugaa saravegamgaa prapanchasthaayi kampeneegaa edigina uber... manava vanarula vibhaagampai ematram drushtipettani kaaranamgaane ee paristhiti talettinattu chebutunnaru. udyoga niamakallo samatulyata paatinchapovadampainaa kalanik sudiirghamgaa charchinchinattu chebutunnaru. deentho paatu maji mahila udyogi chesina aaropanalapai antargata vichaarana puurtayina tarvaata migata vishayaalapainaa drushti pedataanani cheppinattu samacharam.